විහාරස්ථානයේ වැඩවසමින් සිටි උන්වහන්සේට විවේකීව සිටීම සඳහා මාලඹේ පිහිටි නෙවිල් ප්‍රනාන්දු රෝහලට ඇතුළුවන ලෙසට ආරාධනාවක් ලැබුණු බව ද කෝට්ටේ ශ්‍රී නාග විහාරයේ විහාරාධිකාරී උඩුකලකන්දේ අරියරතන හිමියන් ප්‍රකාශ කළා.රජයේ වෛද්‍ය නිලධාරීන්ගේ සංගමය පවසන්නේ මාලඹේ පිහිටි පෞද්ගලික රෝහලක සෝභිත හිමියන් ඇතුළත් කිරීම ගැටලූ මතුකරන බවයි.විවේකීව සිටීමට රෝහලට පැමිණියත් උන්වහන්සේ බැලීමට පැමිණි පුද්ගලයින් සීමා කිරීමට රෝහලට නොහැකි වූ බව නෙවිල් ප්‍රනාන්දු රෝහලේ අධ්‍යක්ෂවරයා පිළිගත්තා.සංකූලතා ඇතිවීමෙන් පසු පූජ්‍ය මාදුළුවාවේ සෝභිත හිමියන් නොවැම්බර් 03 වනදා සිංගප්පූරුවේ මවුන්ට් එලිසබත් රෝහලට වැඩම කරවනු ලැබුවා.